ผมไม่เคยได้ลอง The Square สาขาอื่นก่อนเลยแฮะ  พี่สาวแนะนำให้ไปลองที่สาขาสยามหลายครั้งแต่โอกาสไม่ได้ซักที  แต่ในที่สุดวันก่อนก็ได้ลอง แต่ว่าได้ไปสาขา Platinum (ฝรั่งชอบเรียกว่าสาขาประตูน้ำ)

The Square แต่ละสาขานี่ เจ้าของเป็นคนละคนกันหมดเลย อย่างสาขานี้เจ้าของก็คือเจ้าของ Platinum (อันนี้ที่ทราบมา คิดว่าไม่ผิด)  อาหารเลยแตกต่างกันออกไปในแต่ละสาขา   สาขานี้วิวจะดีหน่อย เพราะร้านอยู่ชั้น Lobby ของโรงแรมซึ่งชั้น Lobby ของโรงแรมก็เริ่มที่ชั้นสูงๆ เลย

พูดถึงราคาและโปรโมชั่นตอนนี้ ที่ทราบคือ
วันจันทร์ถึงเสาร์จะราคา 799++ แต่ละวันจะมีเมนู special ต่างกันไปครับตามนี้
จันทร์: เนื้อนกกระจอกเทศ
อังคาร: กุ้งลายเสือ
พุธ: แกะ
พฤหัส: Lobster
ศุกร์: หอยนางรม (วันที่ผมไปทาน)
เสาร์: Foie gras (เห็นว่าเป็นวันที่คนจองเต็มตลอด แนะนำว่าควรโทรจองก่อน)
วันอาทิตย์จะเป็น 1099++ เมนูพิเศษจะรวมเอาทุกอย่างตั้งแต่จันทร์ถึงเสาร์มา พร้อมกับมี Live band มาเล่นด้วย

*** เด็กอายุต่ำกว่า 12 ขวบ กินฟรี!!! ***
[โปรโมชั่น]
ช่วงนี้มีโปรคือ มา 2 จ่าย 1 แล้วถ้ามีบัตรเครดิต KBANK, SCB, Krungsri, HSBC จะได้ลดเพิ่มอีก 10%

[เวลา]
ห้องอาหารเปิดตั้งแต่ 11.45 - 15.00 เท่านั้นตอนนี้ ยังไม่มีรอบเย็นนะครับ

[บรรยากาศ]
ห้องอาหารที่นี่จะตกแต่งเป็นแบบตกปลา ถ้ามองไปด้านบนตอนเดินเข้าร้าน จะเห็นกระชังห้อยๆ อยู่ (เรียกว่ากระชังรึเปล่าหว่า ฮ่าๆ)

[อาหารในไลน์]
The Square สาขานี้จะเด่นที่อาหารจีนเป็นหลักครับ เท่าที่ทราบมาคือเจ้าของสาขานี้เป็นจีน เลยต้องพิถีพิถันเป็นพิเศษหน่อย ซึ่งเท่าที่ผมลองก็เป็นอย่างงั้นจริงๆ

- อาหารจีน ตามที่บอกเลยว่าห้องอาหารนี้เด่นที่อาหารจีน ผมแนะนำ หมูแดง หมูกรอบ เป็ดย่าง   ส่วนติ่มซำก็จะคงจะเป็น กรรเชียงปู   แล้วก็ต้องสั่ง "ทอดมันกุ้ง" ครับ ได้รสชาติกุ้งเน้นๆ เด้งๆ ดีครับ

- อาหารญี่ปุ่น ที่นี่ไม่เหมาะสำหรับจะมาทานอาหารญี่ปุ่นครับ เนื่องจากมีซูชิอยู่ไม่กี่อย่าง และไม่มีซาชิมิครับ

- ซีฟู้ด อันนี้คือ special ของวันศุกร์ที่ผมไปทานครับ ก็จะเป็นหอยนางรมสด .. ส่วนตัวแล้วผมไม่ได้ชอบทานหอยนางรมซักเท่าไหร่​ เลยไม่ได้เปรมไรมากกับเมนูนี้ ฮ่าๆ ... แต่เชื่อว่าคนชอบกันเยอะ :)

- พิซซ่า ที่นี่เราสามารถสั่งพิซซ่าหน้าอะไรก็ได้แล้วแต่เราจะออกแบบครับ แต่จะต้องสั่งทีเดียวเป็นถาดนะครับ ผมไม่ได้ลองสั่งดู อิ่มจากอย่างอื่นซะก่อน ฮ่าๆ

- ไอศครีม ของที่จะเป็นแบบ Homemade ครับ ตักเสร็จโรย topping ได้ตามใจชอบ ทั้ง raisin, almond, chocolate  โดยไอศครีมจะมีให้เลือก 2 รส และเปลี่ยนไปในแต่ละวันครับ

โดยรวมแล้วผมว่าความหลากหลายของอาหารดูจะน้อยๆ ไปซะหน่อย ราคาโอเคครับไม่แพงไป ยิ่งมีโปรโมชั่นโน่นนี่เลยทำให้ถูกลงไปอีกเยอะ  อาหารจีนคือจุดเด่นของร้านนี้จริงครับ แต่ก็อยากให้เพิ่มเมนูอาหารจีนให้มากกว่านี้นะครับ ผมว่ายังน้อยไปนิ๊ดดส์นึง ไหนๆ ก็จะให้เจ๋งสุดด้านอาหารจีนแล้ว ...  ส่วนคนที่ชอบทานหอยนางรมน่าจะเปรมครับสำหรับบุฟเฟ่ต์วันศุกร์ :)
